MagCom

MagCom AS ble stiftet i 1999 for å utvikle en norsk, avansert mobiltelefon. Idé og rå design var det Per Andresen og Torstein Olaussen som sto for. Endelig design ble utformet av John Roland Houghton og kom i salg i 2001. Firmaet gikk konkurs etter om lag to år på grunn av produksjonsproblemer og sviktende finansiering. Kun drøytt 1000 enheter ble produsert totalt. MagCom ble kjøpt av det Trondheims-baserte firmaet Q-Free, som er mest kjent for sine køfribrikker til bruk i bomringer.

Da telefonen var i salg hadde den egenskaper som lå langt i forkant av markedet:

Svart/hvitt grafisk display, 1/4 VGA
Sending og mottak av e-post (SMTP, POP3, IMAP)
Nettleser for både WAP/WML men også HTML
Automatisk justering av dato/tid via Internett tidstjenere (NTP)
Automatisk justering av tidssone
Bygget i magnesium, med ekstremt lav stråling i hoderetningen (0,043 W/kg SAR)
Trebånds, kunne brukes i nesten hele verden (900, 1800 og 1900MHz)
Programvaren kunne oppdateres via Internett av brukeren selv
Polymer-litium-ion batteri
Plattformuavhengig synkronisering av adresseliste og kalender (FTP-tjener på telefonen)
Blokkering av innkommende samtaler basert på nummer

Eksterne lenker
 Magcom på mobilmuseet

Kategori:Elektronikkselskaper
Kategori:Tidligere norske industriselskaper
Kategori:Mobiltelefonprodusenter
Kategori:Mobiltelefoner
Kategori:Norske teleselskaper
Kategori:Selskaper etablert i 1999
Kategori:Selskaper opphørt i 2001